Source: http://docplayer.fi/11584939-Helsingin-yleiskaava-raideliikenteen-verkkoselvitys-helsingin-kaupunkisuunnitteluviraston-liikennesuunnitteluosaston-selvityksia-2015-2.html
Timestamp: 2019-12-15 18:55:11+00:00
Document Index: 14263188

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

HELSINGIN YLEISKAAVA. Raideliikenteen verkkoselvitys. Helsingin kaupunkisuunnitteluviraston liikennesuunnitteluosaston selvityksiä 2015:2 - PDF Ilmainen lataus
Download "HELSINGIN YLEISKAAVA. Raideliikenteen verkkoselvitys. Helsingin kaupunkisuunnitteluviraston liikennesuunnitteluosaston selvityksiä 2015:2"
1 HELSINGIN YLEISKAAVA Raideliikenteen verkkoselvitys Helsingin kaupunkisuunnitteluviraston liikennesuunnitteluosaston selvityksiä 2015:2 Helsingin kaupunki Kaupunkisuunnitteluvirasto
2 HELSINGIN YLEISKAAVA Raideliikenteen verkkoselvitys Helsingin kaupunkisuunnitteluvirasto ja HSL 2015 Teksti: Strafica Oy
3 YHTEENVETO Helsingin seudun ytimen raideliikenteen verkkoselvitys liittyy Helsingin uuden yleiskaavan laadintaan ja se palvelee myös Helsingin seudun liikennejärjestelmäsuunnitelman HLJ 2015 ja sen jatkoselvitysten tarpeita. Työ on luonteeltaan strateginen liikennejärjestelmätasoinen selvitys, jonka tulokset tuottavat tietoa jatkosuunnittelun pohjaksi. Verkkoselvityksen tehtävänä on suunnitella Helsingin yleiskaavan tavoitteita tukeva raideliikenteen verkko runkobussijärjestelmineen. Verkkoselvityksen lähtökohtana on kaupunkibulevardien toteutuminen kantakaupungin sisääntuloväylillä. Kaupunkibulevardilla tarkoitetaan tie- tai katualuetta, jota kehitetään laadukkaana urbaanina kaupunkiympäristönä tiivistettävässä kaupunkirakenteessa. Uuden yleiskaavan suurimmat yksittäiset uudet väestönkasvualueet ovat kaupunkibulevardien varsilla sekä Malmin lentokenttäalueella. Selvityksessä ei ole tutkittu kaupunkibulevardien toteuttamiskelpoisuutta tai taloudellisuutta, vaan on lähdetty olettamuksesta, että kaupunkibulevardit rakennetaan joka tapauksessa. Raideliikenneverkon laajentamisella pyritään luomaan edellytyksiä suunniteltujen kaupunkibulevardien toteutumiselle ja vähentämään Helsingin keskustaan suuntautuvaa bussiliikennettä. Verkkoselvityksen tarkastelut on tehty vuoden 2050 tilanteessa, jossa maankäyttö on kehittynyt uuden yleiskaavan mukaisesti ja kaupunkibulevardit on toteutettu. Muilta osin liikennejärjestelmää on kehitetty Helsingin seudun liikennejärjestelmäsuunnitelman HLJ luonnoksen ( ) mukaisesti. Kaupunkibulevardien suunnittelu ei HLJ 2015:n valmistelun aikana ole ollut sillä tarkkuudella, että ne olisi voitu huomioida HLJ suunnitelmassa. Verkkoselvityksen lähtökohtana toimivia liikennejärjestelmän muutoksia ovat Raidejokeri, Laajasalon raideyhteys, Pisararata, metron jatkeet sekä kaupunkibulevardien toteutuminen. Tärkeä toimintaympäristön muutos on ajoneuvoliikenteen hinnoittelu, jonka on oletettu olevan voimassa HLJ perusstrategian mukaisesti. Joukkoliikenteen käyttö kasvaa nykytilanteeseen verrattuna merkittävästi etenkin muulta pääkaupunkiseudulta Helsinkiin suuntautuvilla matkoilla. Tästä huolimatta uusien kaupunkibulevardien liikennemäärät ovat ruuhka-aikana hyvin suuret ja ajoneuvoliikenne hidasta. Raideliikenteen verkkoselvityksen vertailuvaihtoehdon joukkoliikennelinjasto perustuu HLJ 2015-luonnoksen raideliikennehankkeisiin. Helsingin uuden yleiskaavan luonnoksen maankäytön yhteystarpeet hoidetaan tässä vaihtoehdossa runkobussilinjoina. Samalla on lisätty liityntäbussiliikennettä, jolloin bussiliikenteen määrää Helsingin kantakaupungissa on voitu karsia yleiskaavan tavoitteiden mukaisesti. Uusia tärkeitä sivu- ja liityntäterminaaleja ovat etenkin Kalasataman, Käpylän ja Huopalahden asemat. Verkkoselvityksessä on muodostettu kolme erilaista pääraideverkkovaihtoehtoa, jotka perustuvat uuden yleiskaavan joukkoliikenteen runkoverkkoluonnokseen. Päävaihtoehdot ovat Ve1, joka perustuu täysin maanpäällisiin raitioteihin; Ve2, joka perustuu uuteen metrolinjaan Länsisataman ja Malmin lentokenttäalueen välillä; sekä Ve3, joka perustuu Töölön metrolinjavarauksen hyödyntämiseen hybridimäisesti raitiotielinjojen reitin osana. Raideliikenteen ja bussilinjaston työnjako vaihtelee eri päävaihtoehdoissa. Raidevaihtoehdot parantavat saavutettavuutta ja liikennöinnin taloutta busseilla hoidettavaan vertailuvaihtoehtoon nähden. Saavutettavuus paranee lähes koko Helsingissä ja naapurikaupungeissa Helsingin rajan läheisyydessä. Suurimmat matkustajavaikutukset saadaan maanalaisia osuuksia sisältävillä vaihtoehdoilla Ve2 ja Ve3, mutta näiden investoinnitkin ovat suuret. Hyötyjen määrä suhteessa investointeihin on suurin maanpäällisen verkon vaihtoehdossa Ve1, joka voidaan toteuttaa vaiheittain. Maanpäällisen järjestelmän joitain osia voidaan tarvittaessa viedä pitkällä tähtäimellä tunneliin hybridimäisen vaihtoehdon Ve3 tapaan, mikäli maan alle varataan tilaa. Mikäli maanpäällistä raitiotieverkkoa päädytään laajentaman, on raitioteiden runko-osuuksien riittävästä nopeustasosta ja välityskyvystä huolehtiminen ensiarvoisen tärkeää. Nykyisten raitiovaunulinjojen kytkentä kokonaisuuteen on keskeistä Mannerheimintien, Mäkelänkadun ja Hämeentien suunnilla. Maanpäällisen raitiotieverkon luonnollisia laajennussuuntia on Vihdintien, Hämeenlinnanväylän ja Tuusulanväylän suunnissa, kun ne on muutettu kaupunkibulevardeiksi. Poikittaisessa suunnassa oleellisia yhteyksiä ovat Raidejokeri ja ns. Tiederatikka Pasilan tasolla. Oma suunnittelukokonaisuutensa liittyy Malmin lentokenttäalueen yhteystarpeisiin, joita on poikittaisessa suunnassa Kontulaan ja Malmille sekä säteittäisessä suunnassa Viikin kautta Helsingin kantakaupunkiin. 1
4 Sisältö Yhteenveto Lähtökohdat... 3 Työn tavoitteet ja tarkastelualue... 3 Helsingin uusi yleiskaava... 3 Helsingin seudun liikennejärjestelmäsuunnitelma HLJ Kaupunkibulevardit... 5 Muu liikennejärjestelmän toimintaympäristö... 5 Maankäyttöennuste Vertailuvaihtoehto... 8 Liikenneverkko... 8 Joukkoliikennelinjasto Raideverkkovaihtoehdot Vaihtoehtojen muodostamisen lähtökohdat Päävaihtoehdot Ve1 Maanpäällinen verkko Ve2 Lisää metroa Ve3 Hybridivaihtoehto Liikenteelliset vaikutukset Vaikutusten arvioinnin sisältö Joukkoliikenteen tarjonta Joukkoliikenteen matkustajamäärät Tieliikenne Kulkutapojen käyttö Joukkoliikenteen matka-ajat Saavutettavuus Yhteiskuntatalous Liikkumisen hyödyt Liikennöintikustannukset Investointi- ja ylläpitokustannukset Vaihtoehtojen kustannustehokkuus Herkkyystarkastelut Pikaraitioteiden matka-aikatarkastelut Mannerheimin kaupunkiratajuna-asema Pisararadan ja kaupunkiratojen vuoroväli Ajoneuvoliikenteen hinnoittelu Maankäytön herkkyystarkastelu Päätelmiä Suositeltava vaihtoehto Vaiheittain toteuttaminen Suositeltavan vaihtoehdon yleispiirteinen kannattavuus Suositeltavan vaihtoehdon kannattavuuden herkkyys
5 1. LÄHTÖKOHDAT Työn tavoitteet ja tarkastelualue Helsingin seudun ytimen raideliikenteen verkkoselvityksen (RAVELI 2) tavoitteena on palvella Helsingin maankäytön kehityskuvaa ja ohjata liikenneverkon strategista suunnittelua noin vuoteen 2050 saakka ulottuvalla aikajänteellä. Työ tuottaa liikenteellisiä aineksia Helsingin uuden yleiskaavan laadintaan ja antaa lähtökohtia tilavarausten jatkosuunnitteluun. Lisäksi selvitys palvelee Helsingin seudun liikennejärjestelmäsuunnitelman HLJ 2015 ja sen jatkoselvitysten tarpeita. Työn tavoitteena on suunnitella Helsingin yleiskaavan tavoitteita tukeva raideliikenteen verkko runkobussijärjestelmineen. Lisäksi osoitetaan keskeisten maankäyttöhankkeiden kytkennät liikennejärjestelmän kehittämistarpeeseen. Työn lähtökohtana on kaupunkibulevardien toteutuminen Helsingin kantakaupungin sisääntuloväylillä. Selvityksessä ei ole tutkittu kaupunkibulevardien toteuttamiskelpoisuutta tai taloudellisuutta, vaan on lähdetty olettamuksesta, että kaupunkibulevardit rakennetaan joka tapauksessa. Raideliikenteen verkkoselvitykseen liittyy myös Helsingin seudun maankäytön, asumisen ja liikenteen (MAL 2050) strateginen linjaus Liikenteen päästöjä vähennetään suosimalla raide- ja muuta joukkoliikennettä, kävelyä ja pyöräilyä sekä huolehtimalla siitä, että liikenteen tarvitsema energia on hiilineutraalia tai vähähiilisesti tuotettua. Selvityksen tavoitteena on muodostaa verkostokaupunkia tukeva laaja raideliikenteen verkko, joka yhdistää kaupungin eri osia. Raideliikenneverkon laajentamisella pyritään yhtäältä luomaan edellytyksiä suunniteltujen kaupunkibulevardien toteutumiselle ja toisaalta vähentämään Helsingin keskustaan suuntautuvaa bussiliikennettä. Tarkastelualueena on Helsinki pois lukien Östersundom, jonka linjasto on tarkasteltavasta vaihtoehdosta riippumaton. Östersundomin suunnalla kaikissa vaihtoehdoissa on metro Sipoon Majvikiin saakka. Lisäksi työssä tarkastellaan Espoon ja Vantaan alueita Helsingin rajan läheisyydessä. Työ on luonteeltaan strateginen liikennejärjestelmätasoinen selvitys, jossa arvioidaan mihin suuntaan joukkoliikennejärjestelmää tulisi kehittää. Työn tulokset tuottavat tietoa jatkosuunnittelun pohjaksi. Helsingin uusi yleiskaava Helsingin kaupunkisuunnittelulautakunta on hyväksynyt nähtäville asetettavaksi yleiskaavaluonnoksen. Yleiskaava on pitkän aikavälin maankäytön suunnitelma, jolla ohjataan kaupungin yhdyskuntarakenteen kehittämistä. Helsingissä yleiskaava on laadittu noin kymmenen vuoden välein. Yleiskaavan selostuksen mukaan Helsinki on vuonna 2050 raideliikenteen verkostokaupunki, jossa on vahva, nykyistä laajempi pääkeskus. Asukkaita on ja työpaikkoja Kaupungin vetovoiman ja kilpailukyvyn sekä kaupunkituottavuuden parantamiseksi kantakaupunkia on laajennettu. Helsingin uusi yleiskaava, kaupunkikaava (luonnos ). 3
6 Helsingin seudun liikennejärjestelmäsuunnitelma HLJ 2015 Keväällä 2015 valmistuvassa Helsingin seudun 14 kunnan alueen liikennejärjestelmäsuunnitelmassa määritellään seudun liikennejärjestelmän kehittämistarpeet sekä tärkeimmät kehittämistoimenpiteet pitkälle tulevaisuuteen. Samaan aikaan on laadittu Helsingin seudun maankäyttösuunnitelma luonnosta (MASU 2050). Raideliikenteen verkkoselvityksen liikenne-ennusteiden lähtökohdat ja liikenneverkko ovat HLJ 2015 perusoletusten mukaisia. Kaupunkibulevardiosuuksien ominaisuudet ovat tässä työssä kuitenkin kuten Kaupunkibulevardien tavoitelähtöinen vaikutusten arviointi -työssä (Helsingin kaupunkisuunnitteluviraston yleissuunnitteluosaston selvityksiä 2014:25) on oletettu. Kaupunkibulevardien suunnittelu ei HLJ 2015-prosessin aikana ole ollut sillä tarkkuudella, että ne olisi voitu huomioida suunnitelman valmistelussa. HLJ 2015-luonnoksessa, jonka HSL:n hallitus päätti lähettää lausuntoja ja kannanottoja varten , on esitetty investointeja pääväyliin (radat, tie ja pääkadut) noin 375 miljoonaa euroa vuodessa jaksolle ja noin 275 miljoonaa euroa vuodessa jaksolle Rahoitustaso edellyttää uusia rahoituselementtejä. HLJ 2015-strategiassa esitetty ajoneuvoliikenteen hinnoittelu ja siitä saatavien tulojen ohjaaminen seudun liikennejärjestelmän kehittämiseen toimii keskeisenä rahoituslähteenä. HLJ 2015-luonnoksessa esitetyt liikenneverkon merkittävimmät uudet raideliikenneyhteydet ovat Helsingin kannalta Raidejokeri, Laajasalon raideyhteys, Pisararata, metro välillä Mellunmäki Majvik sekä Lentorata Pasilasta Lentoaseman kautta Keravan pohjoispuolelle. Bulevardisoinnin edellyttämiä liikennejärjestelmän kehittämistoimenpiteitä ajoneuvo- ja joukkoliikenneverkossa tai liityntäpysäköinnissä ei siten ole sisällytetty HLJ 2015 suunnitelmaan. HLJ 2015-strategiasuunnitelman hankkeet vuoteen 2050 mennessä. 4
7 Kaupunkibulevardit Raideliikenteen verkkoselvityksen lähtökohtana on kaupunkibulevardien toteutuminen Helsingin kantakaupungin sisääntuloväylillä. Bulevardit sisältyvät sekä vertailuvaihtoehtoon että raideverkkovaihtoehtoihin. Yleiskaavan luonnoksen mukaan kaupunkibulevardilla tarkoitetaan tie- tai katualuetta, jota kehitetään laadukkaana urbaanina kaupunkiympäristönä tiivistettävässä kaupunkirakenteessa. Kaupunkibulevardi palvelee autoilijoita, joukkoliikennettä, kävelijöitä ja pyöräilijöitä. Kaupunkibulevardien pituus ja liittymäratkaisut ratkaistaan tarkemmassa suunnittelussa. Tässä työssä on kuitenkin lähdetty siitä, että kaikki liittymät ovat tasoliittymiä. Liikenneverkossa on HLJ 2015-luonnoksen ja Helsingin yleiskaavan mukaisesti Pasilanväylän länsi- ja itäpään tunnelit Turunväylän ja Lahdenväylän suuntiin. Raideliikenteen verkkoselvityksen liikenne-ennusteissa kaupunkibulevardit on kuvattu 2+2-kaistaisina väyliä, joiden kapasiteetti on ajoneuvoa tunnissa kaistaa kohden ja vapaa nopeus 50 km/h. Kaupunkibulevardien kuvaus on Kaupunkibulevardien tavoitelähtöinen vaikutusten arviointi -työn (Helsingin kaupunkisuunnitteluviraston yleissuunnitteluosaston selvityksiä 2014:25) mukainen. Käytettyjen kapasiteettien ja nopeuksien lähtökohtana ovat HSL:n laatiman Helsingin työssäkäyntialueen kattavan henkilöliikenteen ennustemallin (ns. HELMET 2.1) samantyyppisten katujen ja väylien parametrit. Esimerkki kaupunkibulevardien kanssa samantyyppisestä väylästä on Mäkelänkatu Sörnäisten ja Pohjolankadun välillä, joka on kaupunkikatu suojatein, vaikkakin osuudella on jonkin verran rajoitettu vasemmalle kääntymistä. Mäkelänkadun kapasiteetti liikennemallissa on ajoneuvoa tunnissa kaistaa kohden ja vapaa nopeus 48 km/h. Tie-, katu- ja baanaverkko 2050 yleiskaavaluonnoksessa ( ). Kaupunkibulevardit violetilla värillä, ja tunnelit tai katetut osuudet katkoviivalla. Kaupunkibulevardien ja muiden pääväylien liikennemäärä-nopeus-funktiot. 5
8 Muu liikennejärjestelmän toimintaympäristö Raideliikenteen verkkoselvityksen liikenne-ennusteiden muina lähtökohtina toimivat Helsingin seudun liikennejärjestelmäsuunnitelma HLJ luonnoksen aineistot. Tällaisia muita toimintaympäristötekijöitä liittyy mm. liikkumisen hinnoitteluun sekä autonomistuksen kehittymiseen. Liikenne-ennusteessa on mukana ajoneuvoliikenteen hinnoittelu HLJ perusstrategian mukaisesti. Verkkoselvityksen liikenne-ennusteissa hinnoittelu on kuvattu kuten HLJ 2015-luonnoksessa, jossa sovellettiin kaksivyöhykkeinen kilometripohjaista mallia. Kyseisessä mallissa sisempi vyöhyke ulottuu noin Kehä III:n tasolle, ja hinnat siellä ovat 0,08 euroa kilometriä kohden ruuhka-aikana ja 0,04 euroa kilometriä kohden muina aikoina. Ulompi vyöhyke ulottuu Helsingin seudun 14 kunnan ulkoreunalla saakka, ja siellä hinta on 0,04 euroa kilometriä kohden kaikkina aikoina. Joukkoliikenteen osalta liikenne-ennusteessa sovelletaan uusia joukkoliikenteen tariffeja ja maksualueita (ns. kaarimalli). Joukkoliikenteen yhtenäisen lippujärjestelmän on oletettu laajentuneen koko Helsingin seudun 14 kunnan alueelle, joka pohjautuu ja laajentaa HSL-alueella vuonna 2017 käyttöön otettavaa kaarimallia. Pysäköinti on Helsingin Kehä I:n sisäpuolisilla alueilla maksullista. Vastaava oletus on tehty Kaupunkibulevardien tavoitelähtöinen vaikutusten arviointi -työssä (Helsingin kaupunkisuunnitteluviraston yleissuunnitteluosaston selvityksiä 2014:25). Maankäyttöennuste 2050 Raideliikenteen verkkoselvityksessä laaditut liikennekysyntäennusteet pohjautuvat yleiskaavan luonnoksen alueellisiin väestö- ja työpaikka-arvioihin. Vuonna 2050 Helsingissä on asukasta ja työpaikkaa. Uuden yleiskaavan suurimmat yksittäiset uudet väestönkasvualueet ovat kaupunkibulevardien varsilla sekä Malmin lentokenttäalueella. Lisäksi uutta väestöä sijoittuu Helsingin maankäytön kehittämisen projektialueille. Toisaalta asukasluku laskee tietyillä alueille johtuen asumisväljyyden kasvusta. Raideliikenteen verkkoselvityksessä maankäyttöennuste on sama kuin Kaupunkibulevardien tavoitelähtöinen vaikutusten arviointi -työssä (Helsingin kaupunkisuunnitteluviraston yleissuunnitteluosaston selvityksiä 2014:25). Verkkoselvityksessä käytetty maankäyttöennuste perustuu vuonna 2014 käytössä olleisiin yleiskaavan visiovaiheen tietoihin. Osa visiovaiheen maankäytöstä on tarkentuneiden suunnitelmien perusteella mahdotonta toteuttaa mm. Kehä I:n liittymien ympäristössä. Vastaavasti maankäytön määrä todennäköisesti lisääntyy muissa kohteissa. Maankäyttöarvioiden epävarmuudet on tärkeää ottaa huomioon työn tuloksia tulkittaessa. 6
10 2. VERTAILUVAIHTOEHTO Liikenneverkko Tärkeä raideverkkovaihtoehtojen arviointiin ja kannattavuuden tunnuslukuihin vaikuttava tekijä on vertailuvaihtoehto (Ve0) ja sen määrittely. Vertailuvaihtoehdossa on oletettu toteutuneeksi Helsingin seudun liikennejärjestelmäsuunnitelma HLJ 2015-strategian hankkeet vuoteen 2050 mennessä, mukaan lukien ajoneuvoliikenteen hinnoittelu. Lisäksi Helsingin uuden yleiskaavan luonnoksen kaupunkibulevardit Helsingin kantakaupungin sisääntuloväylillä on oletettu toteutuneeksi. Poikkeuksena HLJ 2015-luonnokseen ns. Tiederatikka ei ole mukana vertailuvaihtoehdossa, vaan se sisältyy tässä tutkittaviin vaihtoehtoihin. Siten vertailuvaihtoehdossa ei ole Tiederatikkaa eikä Vallilanlaakson joukkoliikenneyhteyttä. Ve0 Vertailuvaihtoehto. Vertailuvaihtoehdossa Ve0 ovat mukana Helsingin seudun liikennejärjestelmäsuunnitelma HLJ 2015-luonnoksen tavoiteverkko ja seuraavat joukkoliikennehankkeet: Raitiotieliikenne: o Raidejokeri HLJ 2015-luonnoksen mukaisesti. o Raitioliikenteen linjastosuunnitelma (RAILI), jossa mm. Pasilan tason ja muita poikittaisia raitioteitä on järjestelty uudelleen. o Raitiotie Laajasalon Yliskylästä Vartiosaareen. Laajasalon raideyhteyden reitti kulkee Helsingin keskustan päässä Pohjoisrannan kautta Pitkänsillan raitiotiekapasiteetin riittävyyden varmistamiseksi. Pohjoisrannan reittiin liittyy myös Kalasataman, Sompasaaren ja Helsingin keskustan välinen raitiotie. o Munkkivuoren raitiotieyhteys, johon liittyvät Topeliuksenkadun raitiotie sekä Fredrikinkadun uusi raitiotie välillä Bulevardi Urho Kekkosen katu. o Raitiolinjan 9 jatke Ilmalan kautta Pohjois-Pasilaan ja Käpylään. o Raitiolinja Rautatientorilta Käpylän asemalle Pisararadan vaikutukset pintaliikenteeseen -selvityksen (HSL 12/2012) mukaisesti. Metroliikenne: o Metron jatkeet Matinkylä Kivenlahti ja Mellunmäki Majvik HLJ 2015-luonnoksen mukaisesti. o Nykymetron pidentäminen Vuosaaren satamaan, sillä Vuosaaren satamaan ohjataan liikenne-ennusteessa Länsiterminaalin matkustajakysynnän kasvu, sekä Roihupellon uusi metroasema Siilitien ja Itäkeskuksen asemien välissä. Junaliikenne: o Pisararadalla, Keravan ja Espoon kaupunkiradoilla sekä Kehäradalla tiheä kaupunkirataliikenne, mikä tarkoittaa kaupunkiratalinjojen yhteisillä osuuksilla 3 min vuoroväliä. o Lentorata, joka on Pasilasta Lentoaseman kautta pohjoiseen kulkeva kaukoliikennerata. Vertailuvaihtoehdossa Ve0 joukkoliikenteen kaistoja ei ole lisätty nykyisestä. 8
11 Tallinnan tunneli ja Lentorata ovat tämän työn tarkastelualueen kannalta ulkoiseen liikenteeseen vaikuttavia asioita. Esimerkiksi Lentorata tarjoaa nopean kaukoliikenteen yhteyden Pasilasta Lentoaseman kautta pää- ja oikoradoille Riihimäen ja Lahden suuntiin, mutta ei tarjoa Helsingin sisäisiä yhteyksiä. Toisaalta Lentorata vapauttaa nykyisen pääradan kapasiteettia käytettäväksi esimerkiksi Riihimäen ja Lahden suuntien lähijunavuoroille, jotka periaatteessa voisivat alkaa pysähtyä myös Malmilla. Tässä työssä on oletettu, että vuoden 2050 tilanteessa Lentorata olisi toteutunut, mutta Tallinnan tunneli ei. Riihimäen ja Lahden suunnan lähijunille ei ole tässä oletettu uutta Malmin pysähdystä. Joukkoliikennelinjasto Vertailuvaihtoehdon Ve0 liikenneverkolle on suunniteltu riittävän palvelutason ja matkustajakapasiteetin tarjoava joukkoliikennelinjasto. Tavoitteena on ollut muodostaa linjasto, jolla vertailuvaihtoehdosta saadaan mahdollisimman toimiva edellä mainituilla raidehankkeilla. Vertailuvaihtoehdon linjaston tulee antaa mielekäs ja palvelutasoltaan riittävä vertailukohta työssä suunniteltaville raideverkkovaihtoehdoille. Tämän vuoksi joukkoliikenteen palvelutaso on vertailuvaihtoehdossa huomattavasti nykytilannetta parempi. Vertailuvaihtoehdon linjastoa suunniteltaessa on lisätty liityntäbussiliikennettä, jolloin bussiliikenteen määrää Helsingin kantakaupungissa on voitu karsia uuden yleiskaavan tavoitteiden mukaisesti. Liityntäbussiliikenteen lisäämisen syynä on Helsingin keskustan terminaalien kapasiteetin riittämättömyys sekä liikennöinnin hidastuminen sisääntulokaduilla autoliikenteen ja pysäkkikuormituksien vuoksi. Lähtökohtia liityntäliikenteen suunnitteluun on saatu mm. Pisararadan vaikutukset pintaliikenteeseen -työstä (HSL 12/2012) ja Pisararadan vaikutukset pintaliikennejärjestelyihin luoteisen suunnan liityntäterminaaliverkko -selvityksestä ( ). Uusia tärkeitä sivu- ja liityntäterminaaleja on Kalasataman metroaseman sekä Käpylän ja Huopalahden rautatieasemien yhteydessä. Automaattimetro ja Pisararadan kautta liikennöitävä tiheä kaupunkirataliikenne parantavat huomattavasti raskaan raideliikenneverkon palvelutasoa. Tämän vuoksi vuoden 2050 tilanteessa joukkoliikennelinjasto voidaan suunnitella siten, että Helsingin keskustaan saavutaan pääasiallisesti lähijunilla ja metrolla bussien sijaan. Matkakorttiaineiston avulla voidaan arvioida bussipysäkkien käyttäjiä ja linjakohtaisia kuormituksia nykytilanteessa. Seuraavassa kuvissa on esitetty esimerkkinä linjan 39 käyttö ja kuormitus kohti keskustaa arkiaamuna vuonna Maksimikuormitukset ovat runkolinjan 550 tasalla, vaikka suuri osa matkustajista jatkaa ydinkeskustaan saakka. Linjan 39 pysäkkien käyttäjät ja linjan kuormitus arkiaamuna syksyllä
12 HSL:n seudulliset runkobussilinjat Pääkaupunkiseudun maankäytön kasvaessa merkittävästi runkobussilinjojen toteutusmahdollisuudet paranevat. Suunniteltujen kaupunkibulevardien toteuttaminen ja moottoritiemäisten alueiden ottaminen muuhun käyttöön edellyttää riittäviä joukkoliikenneyhteyksiä ja matkustajakapasiteettia, jotka vertailuvaihtoehdossa Ve0 toteutetaan bussilinjoina. Lähtökohtia runkolinjojen suunnitteluun antaa HSL-alueen runkobussilinjasto suunnitelma (HSL 27/2011). Suunnitelman aikatähtäin on vuodessa 2022, joten kyseessä on raideliikenteen verkkoselvityksen kannalta lyhyemmän aikajänteen tarkastelu. Vertailuvaihtoehdon bussilinjastoa suunniteltaessa suunnittelukysymyksiä liittyy etenkin ns. lähemmän ja ulomman esikaupunkivyöhykkeen väliseen linjastoon noin 8 22 kilometrin säteellä Helsingin ydinkeskustasta, sillä varsinaiset liityntäliikennejärjestelyt kyseisellä alueella voivat palvelutason kannalta olla huonoja ratkaisuja. Seuraavassa kuvassa on esitetty bussijärjestelmän periaatteellinen rakenne vertailuvaihtoehdossa. Idässä, lännessä ja pohjoisessa liityntäliikennejärjestelyt metroon ja juniin ovat luontevia, mutta kantakaupungin ja varsinaisten liityntäalueiden väliin jää vyöhyke, joka on liian lähellä liityntään, ja jolta on tarpeen järjestää yhteyksiä eri tarpeisiin. Nämä toteutuvat Helsingin sisäisillä runko- ja raideliikennejärjestelyillä. Seudulliset säteittäiset runkolinjat palvelevat niiden pääväylien suuntia, joissa ei ole raideliikennettä (Vihdintie, Tuusulanväylä, Lahdenväylä). Lisäksi koko seudulla on liityntäyhteyksiä läheisille raskaan raideliikenteen asemille. Runkobussilinjasto 2022 HSL-alueen runkobussilinjasto suunnitelman mukaan (HSL 2011). Bussijärjestelmän periaatteellinen rakenne vertailuvaihtoehdossa. 10
13 Runkolinjoissa on Helsingin kannalta hahmotettavissa kaksi tasoa: pidemmän matkan seudulliset varsinaiset runkolinjat sekä Helsingin sisäiset vahvat linjat, jotka voivat muodostaa selkeän verkon tietyllä verkon silmäkoolla. Seuraavassa on käsitelty seudullisia varsinaisia runkolinjoja. Helsingin aluetta koskettavia poikittaisia seudullisia runkobussilinjoja ovat: 560: Vuosaari Malmi Myyrmäki Leppävaara Matinkylä (Jokeri 2). Linjan reitti on oikaistu Kontulasta Tattarisiltaa Lahdenväylän yli Malmin lentokenttäalueelle sinne tulevan uuden maankäytön yhteystarpeiden vuoksi. Linja 560 kytkee Malmin lentokenttäalueen Malmilla junaan ja Kontulassa metroon. 500: Herttoniemi Pasila Meilahti Munkkivuori (Jokeri 0:n itäosa) 551: Kalasatama Pasila Meilahti Tapiola (Jokeri 0:n länsiosa) Lisäksi runkolinja 550 (Jokeri 1) on muutettu Raidejokeriksi HLJ luonnoksen mukaisesti. Helsingin aluetta koskettavia säteittäisiä seudullisia runkobussilinjoja ovat: VIHTI-linja: Kamppi Vihdintie Vantaa (HSL:n runkobussilinjastosuunnitelmassa linjan reitti on Konalantiellä) MYYR -linja korvaa HSL:n runkobussilinjastosuunnitelman KIVISlinjaa reitillä Kamppi Hämeenlinnanväylä Myyrmäki TUUSU-linja: Rautatientori Tuusulanväylä Aviapolis HAKU-linja: Rautatientori/Kalasatama Lahdenväylä Hakunila Lisäksi uusi MALMI -linja: Kalasatama Viikki Malmi, joka ei ole esitetty HSL:n runkobussilinjastosuunnitelmassa. Linja vastaa luonteeltaan MYYR -linjaa Runkobussilinjojen toimivuutta pikaraitioteinä tutkitaan raideverkkovaihtoehtojen yhteydessä. Muut bussilinjat HSL:n seudullisten runkobussilinjojen lisäksi tarvitaan Helsingin esikaupunkialueella vahvoja bussilinjoja sekä säteittäin että poikittain. Seudulliset runkobussit eivät sellaisinaan riitä palvelemaan Helsingin sisäisiä matkustustarpeita, koska seudullisille runkolinjoille on suunniteltu kilometrin pysäkkivälejä. Tämän vuoksi tarvitaan myös tiheämmin pysähtyviä linjoja. Helsingin sisäisiä matkustustarpeita palvelevia vahvoja linjoja ovat mm. 39 Kamppi Konala ( Myyrmäki) 66 (Rautatientori ) Käpylä Länsi-Pakila ( Kuninkaantammi) 68 Rautatientori/Kalasatama Viikki ( Myllypuro) Uusi nopea ja suora bussilinja, joka kytkee Malmin lentokenttäalueen Helsingin kantakaupunkiin Poikittaiset linjat 50/59, 51, 52/552, 54/554, 56, 57 ja 79, joiden merkitys kasvaa maankäytön kehittyessä. Näiden linjojen vuorotarjontaa on vertailuvaihtoehdossa lisätty nykyisestä. Merkittävä osa nykyisistä Helsingin kantakaupunkiin kulkevista esikaupunkilinjoista muutetaan liityntälinjoiksi, kuten: Linjat ja Huopalahden aseman kautta kulkeviksi heilurilinjoiksi. Käpylän kautta kulkevat 60- ja 70-sarjan linjat liityntään Käpylän asemalle. Osa Koillis-Helsingin 70-sarjan linjoista ei kulje enää kantakaupunkiin saakka, vaan lyhennetään Kalasatamaan tai Viikkiin päättyviksi, koska kyseisten linjojen palvelualueilta kaupunkijunien vuorotarjonta on nykyistä tiheämpää (3 minuutin vuoroväli Pisararadan myötä). Meilahteen päätetään työmatkaliikenteen linjoja (esimerkiksi osa Espoon suunnan 200-sarjan linjoista), joiden pääasiallisin tehtävä on tuoda matkustajia Meilahteen. 11
14 Kehyskuntien linjat Pääkaupunkiseudun kehyskuntien linjaston lähtökohtana on Helsingin seudun liikennejärjestelmäsuunnitelma HLJ 2015-luonnoksen mukainen yhtenäinen joukkoliikennealue ja lippujärjestelmä koko Helsingin seudulle eli 14 kunnan alueelle, minkä ansiosta voidaan siirtyä runko- ja liityntäliikennepainotteiseen joukkoliikennejärjestelmään koko seudulla. Merkittävimmät uudet liityntäliikennejärjestelyt koskevat Nurmijärveä ja Tuusulaa. Vuoden 2050 tilanteessa Nurmijärven ja Helsingin väliset yhteydet perustuvat liityntälinjoihin Kehäradan Kivistön asemalle. Vastaavasti Tuusulan ja Helsingin väliset yhteydet perustuvat liityntälinjoihin sekä Keravalle että Kehäradan asemille Ruskeasantaan, Lentoasemalle ja Aviapolikseen. Pääkaupunkiseudun kehyskunnista bussilinjoja Helsingin kantakaupunkiin saakka voisi jatkossakin olla Vihdistä reitillä Turunväylä Munkkiniemi Mannerheimintie Kamppi, koska raideliikenne ei palvele kyseistä suuntaa. Kaukobussiliikenne Kaukobussiliikenteellä tarkoitetaan tässä Helsingin seudun 14 kunnan alueen ulkopuolelta tulevaa liikennettä. Tällä liikenteellä on tarve vaihdottomalle yhteydelle ydinkeskustaan, käytännössä Kampin alueelle. Kaukoliikenteen busseja tulee aamuruuhkatunnissa Kamppiin noin vuoroa. Kaukobussiliikenteen suuntia ovat Lohja ja Turku (valtatie 1), Tampere (valtatie 3), Lahti (valtatie 4) sekä Porvoo ja Kotka (valtatie 7). Eniten bussiliikennettä on Lohjalta ja Porvoosta etenkin työmatkaliikenteen ruuhka-aikoina. Kaukobussiliikenne on markkinaehtoista, ja se voi valita reittinsä melko vapaasti. Markkinaehtoisen liikenteen todennäköisiä reittejä Helsingin alueella ovat Lohjan, Turun ja Tampereen suunnilta nykyiset reitit Mannerheimintietä pitkin Kamppiin. Porvoon, Kotkan ja Lahden suunnilta nykyisen Lahdenväylä Sturenkatu Kamppi -reitin lisäksi reitti Lahdenväylä Pasila Mannerheimintie Kamppi voi tulevaisuudessa mm. Keski-Pasilan valmistuessa olla varsin houkutteleva. Vertailuvaihtoehdon liikennöinti suhteessa HLJ 2015 Vertailuvaihtoehdon Ve0 liikennöintikustannukset ovat noin 78 miljoonaa euroa vuodessa suuremmat kuin HLJ 2015 tavoiteverkossa vuodelle Vastaavasti vertailuvaihtoehdossa tehdään noin joukkoliikennematkaa arkivuorokaudessa enemmän kuin HLJ 2015 vuoden 2050 tavoiteverkossa. Erot johtuvat etenkin bussiliikenteen tarpeen kasvusta, sillä työn lähtökohtana ja tavoitteena on ollut vertailuvaihtoehdolle liikennöintiperiaate, jolla bulevardien maankäytön synnyttämiin liikkumistarpeisiin vastataan riittävällä palvelutasolla. Vertailuvaihtoehdossa Ve0 sitoutuu noin 350 bussia enemmän kuin HLJ 2015 tavoiteverkossa vuodelle 2050, mistä aiheutuu 64 miljoonan euron liikennöintikustannusten kasvu. Pikaraitiotielinjojen osalta vertailuvaihtoehdon Ve0 liikennöintikustannukset ovat pienemmät kuin HLJ 2015 tavoiteverkossa vuodelle 2050, koska ns. Tiederatikkaa ei ole sisällytetty vertailuvaihtoehtoon, vaikka se HLJ 2015 tavoiteverkossa onkin. Vertailuvaihtoehdon Ve 0 liikennöintikustannusten ero verrattuna HLJ luonnoksen vuoden 2050 tavoiteverkkoon. 12
15 3. RAIDEVERKKOVAIHTOEHDOT Vaihtoehtojen muodostamisen lähtökohdat Raideverkkojen suunnittelun lähtökohtana toimii yleiskaavan tavoitteellisista raideyhteyksistä laadittu verkkoluonnos. Tavoitteena on löytää raideliikenteestä ja runkobussilinjoista muodostuva kattava ja selkeä kokonaisuus, joka on matkustajamäärien kannalta mielekäs ja taloudellinen. Yleiskaavan verkkoluonnos sisältää seuraavat pääyhteydet: Raidejokeri 2 (Runkolinja 560) Tiederatikka Tapiolasta Myllypuroon Raidejokeri 0 (Runkolinja 500) Herttoniemestä Pasilaan tai Meilahteen Vihdintien raitiotie Hämeenlinnanväylän raitiotie Tuusulanväylän raitiotie Lahdenväylän sektorin raitiotie Raitiotie Laajasalosta Herttoniemeen Saaristoraitiotie Vartiosaaresta Vuosaareen Ns. toinen metrolinja eli Töölön metro tai maanalainen pikaraitiotie. Pikaraitiotieverkon osalta on huomioitava linjaston liittyminen Helsingin kantakaupungin nykyiseen raitiolinjastoon sekä muut pikaraitioteille tarvittavat yhteydet. Alustavasti pikaraitiotieyhteyksiä Helsingin kantakaupungissa ovat Mannerheimintie, Hämeentie, Mäkelänkatu ja Hermannin rantatie. Raideverkkovaihtoehdot sisältävät työnimeltään Mannerheimin kaupunkirata-aseman Ilmalan ja Huopalahden asemien välissä Hämeenlinnanväylän kohdalla, jota ei vertailuvaihtoehdossa Ve0 ole oletettu toteutuneeksi. Joukkoliikenteen runkoverkko 2050 yleiskaavaluonnoksessa ( ). Raideverkkovaihtoehdot kuvaavat vuoden 2050 tilannetta. Tavoitteena on löytää ne yhteydet, joilla on parhaat edellytykset toimia raideliikenteenä. Raideyhteyksien edellytyksiä on tarkasteltu matkustajakuormituksen, alueellisten keskusten yhdistämisen ja verkoston yhtenäisyyden perusteella. Helsingin sisäisten linjojen lisäksi runkoverkko 2050 sisältää yhteyksiä Espoon ja Vantaan alueille. Tämän työn kannalta naapurikuntien alueilla olevia yhteyksiä on käsitelty siltä osin, kun ne tarjoavat jatkoyhteyden Helsingin alueelta tulevalle raitiotielle jollekin raideliikenneasemalle tai alueelliseen keskukseen. Muita Espoon ja Vantaan pikaraitiotieosuuksia ei tässä työssä ole tarkasteltu, sillä ne eivät sisälly Helsingin seudun liikennejärjestelmäsuunnitelma HLJ 2015-luonnokseen, eivätkä myöskään tämän työn aluerajaukseen. 13
16 Oheinen Liikennesuunnitteluosaston piirustus kuvaa alustavia maanalaisen raskaan raideliikenteen linjausmahdollisuuksia Helsingin kantakaupungin alueella. Yleiskaavan lähtökohdissa Santahamina säilyy sotilaskäytössä. Osin tämän vuoksi ns. toisen metrolinjan osalta keskeistä on tarkastella Töölön osuutta. Töölön metron vuonna 2008 laaditun alustavan yleissuunnitelman tarkistuksen lähtökohtana on ollut automaattimetron mahdollistama lyhyt vuoroväli, kahden yksikön junat ja lyhyt laituripituus eli 90 metriä. Töölön metrovarausta on mahdollista hyödyntää myös pikaraitiotielle. Tämä täydentäisi maan päällä kulkevia raitioteitä tai korvaisi joitakin linjoja kokonaan tarjoten vaihtoehtoisen linjauksen kantakaupunkiin. Maanalaisella linjalla ei myöskään ole kantakaupungin maanpäällisten raitioteiden rajoituksia vaunujen pituuksille. Töölön metron tai pikaraitiotien runko-osuus ulottuu Kampista Pasilaan. Etelässä mahdollisia jatkeita ovat linjat Kampista Punavuoren kautta Länsisatamaan ja Kampista joko Olympiaterminaalin kautta Katajanokalle tai Esplanadin kautta Katajanokalle. Pasilasta mahdollisia jatkeita ovat linjat Kumpulan ja Viikin suuntaan sekä Tuusulanväylän suuntaan. Metrona jatkeet ovat tässä tarkastelussa maanalaisia, mutta pikaraitiotienä jatkeet voivat yhdistyä pinnalla kulkeviin pikaraitioteihin. Punavuoren asema on tässä selvityksessä hieman idempänä kuin oheisessa Liikennesuunnitteluosaston piirustuksessa. Mäkelänrinteen metroasemaa Itä-Pasilan itäpuolella Mäkelänkadun kohdalla ei ole ollut mukana tämän työn tarkasteluissa. Myös Taka-Töölön alueella olevien asemien yhdistäminen voi olla perusteltua. Alustavia maanalaisen raskaan raideliikenteen linjausmahdollisuuksia kantakaupungin alueella (Liikennesuunnitteluosaston piirustus ) 14
17 Viereisessä kuvassa on esitetty liikennemallissa käytetyt nopeustasot mahdollisille raitiovaunuyhteyksille. Osa tiedoista on peräisin aikaisemmista selvityksistä. Nopeustasoissa on huomattava ero perinteisen kantakaupunkiraitiotien ja uuden pikaraitiotien välillä. Käytetty nopeustaso on vaativa. Etenkin Mannerheimintien, Hämeentien ja Mäkelänkadun nykyisten raitioteiden nopeuttaminen edellyttää vahvaa priorisointia. Nopeustaso liittyy myös kiinteästi pysäkkiväliin. Samalla on huomattava, että henkilöliikenteen ennustemallissa (ns. HELMET 2.1) käytetty bussiliikenteen nopeustaso on myös varsin korkea verrattuna todelliseen tilanteeseen etenkin kantakaupungissa. Ero korostuu ruuhkaaikoina bussikaistoilla, koska mallissa ruuhka ei vaikuta lainkaan bussikaistoihin. Erillisenä herkkyystarkasteluna on tarkasteltu vaikutuksia, jos raitioliikenne on tässä esitettyä hitaampaa. Mahdollisten raitiovaunureittien nopeudet. 15
18 Päävaihtoehdot Yleiskaavan joukkoliikenteen runkoverkkoluonnoksen 2050 pohjalta on muodostettu kolme päävaihtoehtoa, jotka ovat: Ve1 Maanpäällinen verkko Täysin maanpäällisiin pikaraitioteihin perustuva vaihtoehto. Raskas raideliikenne on tässä vaihtoehdossa kuten Helsingin seudun liikennejärjestelmäsuunnitelma HLJ 2015-luonnoksessa, minkä lisäksi ei toteuteta enempää uusia maanalaisia raideliikenteen yhteyksiä. Ve2 Lisää metroa Erillisen Töölön metron sisältävä vaihtoehto. Raskasta raideliikennettä on tässä vaihtoehdossa HLJ 2015-luonnosta enemmän, kun Helsingin toinen metrolinja rakennetaan Töölön metrolinjavaraukseen pohjautuen. Ve3 Hybridivaihtoehto Töölön metron pikaraitiotienä sisältävä vaihtoehto. Tässä vaihtoehdossa osa maanpäällisen pikaraitiotiejärjestelmän linjoista viedään tunneliin maan alla Töölön metrolinjavarausta hyödyntäen. Ve1 Maanpäällinen verkko Vaihtoehto Ve1 perustuu täysin maanpäällisiin pikaraitioteihin. Raskas raideliikenne on tässä vaihtoehdossa kuten HLJ 2015-luonnoksessa, jonka lisäksi ei toteuteta enempää uusia maanalaisia raideliikenteen yhteyksiä. Raideliikenteen ja bussilinjaston työnjako vaihtelee eri linjastovaihtoehdoissa. Tavoitteena kunkin vaihtoehdon osalta on tehokkaasti liikennöitävä ja toimiva kokonaisuus. Kullekin päävaihtoehdolle on laadittu A) laajan raideverkon vaihtoehto ja B) suppean raideverkon vaihtoehto. Suppean raideverkon vaihtoehdoissa osa uloimmista raitiotielinjoista on karsittu, jolla on pyritty nostamaan kustannustehokkuutta. Toisaalta samaan aikaan on huolehdittu verkon yhdistävyydestä esimerkiksi raskaan raideliikenteen solmupisteisiin. Karsinta perustuu työn aikana tehtyihin liikenne-ennusteisiin. Suppea raideverkon vaihtoehto voi samalla olla kunkin päävaihtoehdon ensimmäinen toteutusvaihe. Kaikissa vaihtoehdoissa on lähtökohtaisesti sama maankäyttö kuin vertailuvaihtoehdossa Ve0. Ve1A Maanpäällinen verkko, laaja raideverkko. Vertailuvaihtoehdon Ve0 runkobussilinjoja korvataan pikaraitioteillä, jotka ovat säteittäisessä suunnassa Paciuksenkadun, Mannerheimintien, Mäkelänkadun ja Kustaa Vaasan tien nykyisten raitioteiden jatkeita Huopalahdentielle ja Vihdintielle, Hämeenlinnanväylälle, Tuusulanväylälle sekä Lahdenväylälle, jotka on muutettu kaupunkibulevardeiksi. Raitioteiden jatkaminen kaupunkibulevardeille poistaa joukkoliikennetarjontaa nykyisiltä päätepysäkeiltä Munkkiniemestä (linja 4), Pikku-Huopalahdesta (linja 10) ja Arabiasta (linja 6). Nykyisiltä päätepysäkeiltä poistuva tarjonta on korvattu mm. jatkamalla HSL:n raitioliikenteen linjastosuunnitelman (RAILI) 16
19 mukaisia poikittaisia raitiolinjoja Meilahdesta Munkkiniemeen (linja 7) ja Kuusitieltä Pikku-Huopalahteen (linja 3). Maanpäällisen verkon vaihtoehdossa on keskeistä nykyisten raitiovaunulinjojen kytkentä kokonaisuuteen. Tässä yhteydessä Mannerheimintien, Mäkelänkadun ja Hämeentien raitioteitä on nopeutettava merkittävästi sekä pysäkkien kapasiteettia lisättävä. Kantakaupungissa tavoitepysäkkiväli on 500 metriä ja tavoitenopeus 20 km/h. Nykyisten raitiolinjojen pysäkkivälit tulevilla pikaraitiotieosuuksilla ovat jonkin verran tavoitetta lyhyempiä vaihdellen 390 metrin ja 450 metrin välillä. Linjojen nykyiset aikataulunopeudet ovat huomattavasti tavoitenopeuksia alempia vaihdellen välillä 13,7 16 km/h. Lähimpänä tavoitetilanteen mukaista liikennöintiä on linja 4 Lasipalatsilta Munkkiniemen aukiolle ja kauimpana linja 6 Kaivokadulta Kustaa Vaasan tien alkuun. Raitioliikenteen nopeuttaminen edellyttää voimakasta priorisointia liikennevalo-ohjauksessa ja riittävän leveitä raitiovaunukaistoja ja pysäkkejä. Joillakin osuuksilla nopeuttaminen edellyttää myös joidenkin pysäkkien poistamista, mikä heikentää palvelutasoa lyhyillä matkoilla ja herättää lähes aina vastustusta. Valo-ohjauksen toimivuuden kannalta olisi hyvä, jos raitiovaunujen vuoroväli olisi tiheimmillään 3 minuuttia. Osassa esitetyissä vaihtoehdoissa vuorotiheys on paikoitellen merkittävästi tätä suurempi. Eräänä keskeisimpänä tulevana pikaraitiotieosuutena toimii Mannerheimintie. Mannerheimintien suunnalla nopeus- ja pysäkkivälitavoitteet ovat mahdollisia saavuttaa, vaikkakin ne ovat haasteellisia. Tämä johtuu mm. siitä, että raidevaihtoehdoissakin Mannerheimintielle jää merkittävä määrä busseja, koska kyseessä on kaukoliikenteen väylä. Hämeentiellä ja Mäkelänkadulla tilanne on Mannerheimintietä helpompi, koska bussiliikenteen vähentäminen on näillä väylillä mahdollista. Bussiliikenteen vähentäminen Hämeentiellä Hakaniemen ja Sörnäisten välillä on välttämätöntäkin, koska raitioteiden infrastruktuurissa on kyseisellä osuudella puutteita. Mäkelänkadulla raitiotie on jo nyt hyvin eristetty muusta liikenteestä, joten tällä väylällä kyseeseen tulee lähinnä prioriteetin nostaminen ja pysäkkivälin tarkastaminen. Maanpäällisen verkon vaihtoehtoon kuuluvat seuraavat poikittaiset pikaraitiotielinjat: Raide-560 Vuosaari Malmi Myyrmäki korvaa vertailuvaihtoehdon Bussi-560:n. Linja reitti oikaistaan Malmin ja Pakilan välillä. Tiederatikka Myllypuro Viikki Pasila Meilahti Otaniemi sekä Pasila Herttoniemi Laajasalo -raitiotie (vastaa runkolinjaa 500), joiden toteuttaminen tarkoittaa vähennyksiä samassa sektorissa kulkevissa bussilinjoissa. Tiederatikka hyödyntää Lääkärinkadun jatketta Pasilan ja Meilahden välillä sekä Vallilanlaakson yhteyttä Kumpulan ja Pasilan välillä. Vaihtoehtoon kuuluvat seuraavat säteittäiset pikaraitiotielinjat: Luoteissuunnan pikaraitiotielinjat: Raitiovaunulinjaa 4 jatketaan Munkkiniemen aukiolta Huopalahdentien ja Vihdintien kautta Myyrmäkeen, joka korvaa ko. suunnan runkobussilinjan. Lisäksi tarvitaan Vantaan alueelle uusi liityntälinja Pähkinärinteestä Myyrmäen juna-asemalle, joka tarjoaa samalla vaihtomahdollisuuden raitiovaunuun Rajatorpantiellä. Helsingin kantakaupungista Vihdintien suuntaan rata on teknisesti helpompi linjata Huopalahdentien kautta kuin Mannerheimintien pohjoispään kautta. Raitiovaunulinjaa 10 jatketaan Kannelmäkeen, joka korvaa ko. suunnan runkobussilinjan eteläosan. Runkobussilinjasta jää jäljelle osuus Myyrmäestä Huopalahden juna-asemalle. Kaavailtu uusi Mannerheimin juna-asema tuo vaihtoyhteyden raitioteiden ja junan välille. Koillissuunnan pikaraitiotielinjat: Vertailuvaihtoehdossa Käpylään saakka liikennöi säteittäinen raitiovaunulinja, jota jatketaan tässä vaihtoehdossa Aviapolikseen ja Lentoasemalle saakka. Raitiovaunulinja korvaa ko. suunnan runkobussilinjan ja harventaa muita saman suunnan linjoja. Raitiovaunulinjaa 6 jatketaan Kustaa Vaasan tietä Viikkiin ja Malmin lentokenttäalueelle sekä edelleen Jakomäkeen. Pikaraitiovaunulinja 17
20 voi kantakaupungissa kulkea joko Hämeentietä Hakaniemeen tai Hermannin rantatietä Kalasataman ja Pohjoisrannan kautta Aleksanterinkadulle. Raitiovaunulinja korvaa ko. suunnan runkobussilinjan ja harventaa muita saman suunnan linjoja. Vaihtoehdossa ovat seuraavat Itä-Helsinkiä koskevat pikaraitiotielinjat: Raide-79 Herttoniemi Viikki Malmi korvaa vertailuvaihtoehdossa liikennöivän Bussi-79:n. Linjan reittiä on oikaistu Viikissä ja Malmilla. Ns. Saaristoratikka Vuosaareen Vartiosaaren raitiotien jatkeena korvaa Rastilan ja Vuosaaren keskuksen välisen bussiliikenteen. Maanpäällisen verkon suppean raideverkon alavaihtoehdossa Ve1B poikittaisista raitiovaunulinjoista runkolinja 560 toteutuu pikaraitiotienä Rastilasta Malmille ja täydentävänä Bussi-560:a välillä Kontula Myyrmäki. Vihdintien suunnan raitiovaunu lyhennetään päättymään Pohjois-Haagan asemalle, Tuusulanväylän suunnan raitiovaunu lyhennetään runkolinjan 560 tasolle ja koillissuunnan raitiovaunulinjasta karsitaan osuus Jakomäestä Hakunilaan. Muista linjoista karsitaan tässä alavaihtoehdossa raitiovaunulinja Herttoniemestä Malmille ja Saaristoratikasta osuus Vartiosaaresta Rastilaan. Karsittujen raitiovaunulinjaosuuksien tilalle palautetaan bussiliikenteen yhteyksiä. Jäljelle jäävien raitiovaunulinjojen vuorotarjonta on sama kuin laajan raideverkon vaihtoehdoissa. Tarkemmassa suunnittelussa on ratkaistava, kytketäänkö säteittäisiä pikaraitiotielinjoja Helsingin keskustassa heilurilinjoiksi, jossa on otettava huomioon kysynnän ruuhkasuuntapainotteisuus, tai vaihtoehtoisesti etsitäänkö pikaraitiotielinjoille päätepysäkkejä Helsingin keskustasta. Esimerkkinä ongelmasta ovat Laajasalon raitiotielinjat, joita ei kysynnän kannalta ole välttämättä järkevää yhdistää esimerkiksi Mannerheimintien suunnan linjoihin heilurilinjoiksi, mutta toisaalta tilaa päätepysäkeillekin voi olla haastava löytää. Ve1B Maanpäällinen verkko, suppea raideverkko. 18
21 Ve2 Lisää metroa Vaihtoehto Ve2 perustuu Helsingin toiseen metrolinjaan, joka rakennetaan Töölön metrolinjavaraukseen pohjautuen. Tässä vaihtoehdossa raskasta raideliikennettä on Helsingin seudun liikennejärjestelmäsuunnitelman HLJ 2015-luonnosta enemmän. Ve2A Lisää metroa, laaja raideverkko. Pikaraitiotieverkko on tässä vaihtoehdossa muuten kuten maanpäällisen verkon vaihtoehdossa Ve1, mutta Viikin suunnan pikaraitiotiet ovat korvautuneet Länsisatamasta Malmin lentokenttäalueelle saakka kulkevalla metrolinjalla. Uuden metrolinjan runko-osuus on reitti Kampista Pasilaan. Pohjoisen suunnassa metron jatkaminen Lahdenväylän suuntaan ja Malmin lentokenttäalueelle sisältyy luontevasti tähän vaihtoehtoon, koska juna ei palvele kyseisiä alueita. Metrolinja voidaan periaatteessa haaroittaa Pasilan itäpuolella siten, että toinen metrohaara jatkuisi Tuusulanväylän suuntaan palvellen sinne kaavailtua uutta maankäyttöä. Etelän suunnassa metrolinjaa on tässä vaihtoehdossa jatkettu Hernesaaren ja Länsisataman suuntiin, koska alueiden maankäyttö ja kysyntä on kehittymässä voimakkaasti. Metron jatkaminen Laajasaloon ei ole kannattavaa, ja Katajanokka on yksinään liian pieni perustellakseen metrolinjan. Uuden metrolinjan reitti ja asemat ovat siten tässä tarkastelussa Länsisatama Punavuori Kamppi Töölö Meilahti Pasila Kumpula Lahdenväylänbulevardi Viikki Latokartano Malmin lentokenttäalue. Poikittaiset pikaraitiotielinjat ovat tässä vaihtoehdossa kuten maanpäällisen verkon vaihtoehdossa Ve1, mutta Tiederatikan osuutta Pasilasta itään ei ole, ja Lääkärinkadun jatkeen yhteys Pasilan ja Meilahden välillä on korvattu nykyisen Nordenskiöldinkadun ja tulevan Reijolankadun raiteilla kulkevalla reitillä. Mikäli Kumpulan ja Pasilan välinen Vallilanlaakson yhteys on ennen metroyhteyden rakentamista toteutettu pikaraitiotienä, voidaan se mahdollisen metron toteutuessa muuttaa paikallisempia matkoja palvelevaksi raitiotieksi lisäämällä pysäkkejä. Luoteissuunnan pikaraitiotielinjojen osalta raideliikenteen perusratkaisu on samanlainen kuin maanpäällisen verkon vaihtoehdossa Ve1. Meilahden metroasemalle voidaan päättää joitain bussilinjoja, jotka vaihtoehdossa Ve1 liikennöivät Helsingin keskustaan saakka. Koillissuunnan pikaraitiotielinjoista Tuusulanväylän suunnan raitiotielinja on kuten maanpäällisen verkon vaihtoehdossa Ve1. Raitiotielinja 6:n jatketta Lahdenväylän ja Viikin suuntaan ei ole, sillä samalla suunnalla kulkeva metrolinja korvaa yhteyden. Viikin metroasemalle voidaan päättää joitain kauempaa tulevia bussilinjoja ja runkomainen Viikin ja Helsingin keskustan välinen bussilinja 68 lopetetaan kokonaan. Itä-Helsinkiä koskevat pikaraitiotielinjat ovat kuten maanpäällisen verkon vaihtoehdossa Ve1 lukuun ottamatta Herttoniemen ja Malmin välistä linjaa 79, jota liikennöidään tässä vaihtoehdossa bussina. 19
22 Lisää metroa -vaihtoehdon suppean raideverkon alavaihtoehdossa Ve2B laajaan raideverkkoon tehdään vastaavat karsinnat kuin maanpäällisen verkon vaihtoehdon Ve1 laajaan raideverkkoon. Lisäksi karsitaan raitiovaunulinja Laajasalo Herttoniemi Pasila, koska sen matkoista merkittävä osa ohjautuu metrojärjestelmään. Ve3 Hybridivaihtoehto Vaihtoehto Ve3 perustuu Töölön metrolinjavarauksen hyödyntämiseen pikaraitiotielinjana. Tässä vaihtoehdossa osa pikaraitiotiejärjestelmän linjoista viedään tunneliin maan alla Töölön metrolinjavarausta pitkin. Vaihtoehdon varsinainen raskas raideliikenne on kuten Helsingin seudun liikennejärjestelmäsuunnitelma HLJ 2015-luonnoksessa. Ve2B Lisää metroa, suppea raideverkko. Ve3A Hybridivaihtoehto, laaja raideverkko. Pikaraitiotieverkko on tässä vaihtoehdossa muuten kuten maanpäällisen verkon vaihtoehdossa Ve1, mutta Laajasalon suunnan raitiotie kytkeytyy koillissuunnan pikaraitiotiehen Töölön metrovarausta hyödyntävällä tunnelilla. Hybridiraitiotie on tunnelissa Laajasalon suunnasta tultaessa Korkeasaaresta alkaen, ja sen on oletettu nousevan maan pinnalle Itä-Pasilassa ennen Mäkelänkatua esimerkiksi Radanrakentajantiellä. Tarkempia suunnitelmia linjauksen nostamisesta maan pinnalle ei ole tehty. 20
23 Tunnelissa kulkevan hybridipikaraitiotien reitti on Laajasalo Katajanokka Punavuori Kamppi Meilahti Pasila Viikki Malmin lentokenttäalue Jakomäki. Eteläsuunnassa Laajasalon suuntaa on pidetty ensisijaisena vaihtoehtona, mutta jatkossa on mahdollista selvittää myös tunnelin haarautumista Punavuoressa siten, että Laajasalon suunnan lisäksi Länsisataman suuntaa palveltaisiin maanalaisella raitiovaunulinjalla. Haarautuminen on tosin todennäköisesti varsin kallis ratkaisu. Pohjoissuunnassa myös Tuusulanväylän suunnan raitiotien linjoja voidaan tarvittaessa ohjata tunneliin. Poikittaiset pikaraitiotielinjat ovat tässä vaihtoehdossa kuten metroa lisäävässä vaihtoehdossa Ve2. Myös luoteissuunnan pikaraitiotielinjojen osalta perusratkaisu on samanlainen kuin vaihtoehdossa Ve2. Tarvittaessa myös luoteissuunnan pikaraitiotielinjoja voitaisiin ohjata tunneliin esimerkiksi siten, että pohjoisesta Mannerheimintien suunnalta tulevalle linjalle mahdollistettaisiin siirtyminen maan alle Kuusitien kohdalta. Tämän yhteyden kustannuksia ei kuitenkaan ole arvioitu tässä vaiheessa. Koillissuunnan pikaraitiotielinjojen osalta raideliikenteen perusratkaisu on samanlainen kuin maanpäällisen verkon vaihtoehdossa Ve1:ssa ja bussiliikenteen perusratkaisu kuten metroa lisäävässä vaihtoehdossa Ve2. Tämä tarkoittaa sitä, että hybridivaihtoehdossa Ve3 on jonkin verran enemmän bussiliityntää kuin kokonaan maanpäällisiin pikaraitioteihin perustuvassa vaihtoehdossa Ve1. Itä-Helsinkiä koskevat pikaraitiotielinjat ovat kuten metroa lisäävässä vaihtoehdossa Ve2. Saaristoratikkakin voi kulkea pikaraitiotietunneliin, sillä se on Laajasalon raitiotien jatke. Maanpäällisiin pikaraitiotielinjoihin perustuva vaihtoehto Ve1 voidaan nähdä myös tämän hybridivaihtoehdon ensimmäisenä toteutusvaiheena. Hybridivaihtoehdon suppean raideverkon alavaihtoehdossa Ve3B vaihtoehtoon 3 tehdään vastaavat karsinnat kuin metroa lisäävään vaihtoehtoon Ve2. Saaristoratikkaa ei kuitenkaan karsita, koska pikaraitiotietunneliin yhdistyvänä sen matkustajamäärät ovat suuremmat kuin muissa vaihtoehdoissa. Ve3B Hybridivaihtoehto, suppea raideverkko. 21
24 4. LIIKENTEELLISET VAIKUTUKSET Vaikutusten arvioinnin sisältö Päävaihtoehdoille on arvioitu vaikutukset joukkoliikenteen palvelutasoon ja matkustajamääriin sekä kustannuksiin. Liikenteellisten vaikutusten arvioinnissa on hyödynnetty HSL:n laatimaa Helsingin työssäkäyntialueen kattavaa henkilöliikenteen ennustemallia (ns. HELMET 2.1). Malli perustuu Helsingin seudulla tehtyjen liikennetutkimuksien tuloksiin, ja siinä mallinnetaan matkojen määrä, ajankohta karkeasti, kulkutavan valinta sekä matkojen suuntautuminen. Malli on laadittu nykytilanteen pohjalta seudun joukko- ja ajoneuvoliikenteen vaikutusten tarkasteluun. Liikennemalli on luonteeltaan strateginen ja se on suunniteltu seudullisiin tarkasteluihin. Kustakin päävaihtoehdosta on esitetty vaikutukset seuraavista näkökulmista: joukkoliikenteen tarjonta joukkoliikenteen matkustajamäärät tieliikenne kulkutapojen käyttö (joukkoliikenne, henkilöauto sekä kävely ja pyöräily) matka-ajat ja saavutettavuus. Joukkoliikenteen tarjonta Bussiliikenne Lisäksi yhteiskuntatalouden kannalta kustakin päävaihtoehdosta on arvioitu: liikkumisen hyödyt liikennöintikustannukset investointi- ja ylläpitokustannukset. Myöhemmässä vaiheessa suositeltavalle vaihtoehdolle on arvioitu myös lipputulovaikutukset sekä ulkoisten vaikutusten yhteiskuntataloudelliset tunnusluvut. Bussiliikenteen vuorotarjonta nykytilanteen aamuruuhkatunnissa (v.2012). Nykytilanteessa Helsingin keskustan bussiterminaaleihin johtavien bussiliikenteen väylien kuormitus on hyvin suurta. Vilkkaimmat väylät ovat Hämeentie Kaisaniemenkatu, Länsiväylä Porkkalankatu ja Mannerheimintie. Uuden yleiskaavan tavoitteiden mukaista on karsia bussiliikenteen määrää Helsingin kantakaupungissa mm. katutilojen viihtyisyyden lisäämiseksi. 22
Kantakaupungin joukkoliikennejärjestelmän kehittämisselvitys
Kaupunkiympäristön julkaisuja 2017:14 Kantakaupungin joukkoliikennejärjestelmän kehittämisselvitys Markku Granholm, Anton Silvo ja Taneli Nissinen Markku Granholm, Anton Silvo ja Taneli Nissinen Kantakaupungin
± ƒ ; ) ± ± ± ± ±± ; ;± ; ƒ ± ± ± ± ± ±
± ƒ ; ) ± ± ± ± ±± ; ;± ; ƒ ± ± ± ± ± ± ± ± ± ± ± ± ± ± ± ±± ; ;± ; ƒ ± ± ± Ò ± ƒ ; )± ±± ± ± ± ± ± ± ± Ò ± ± ± ;; ; ± ± Esipuhe Kantakaupungin joukkoliikennejärjestelmän kehittämisselvitys on tehty vuosina